**Ministru kabineta noteikumu projekta**

**“Grozījumi Ministru kabineta 2005.gada 30.augusta noteikumos Nr.662 „Akcīzes preču aprites kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts izstrādāts ar mērķi atļaut komersantiem, kuriem nav speciālas atļaujas (licences) – (turpmāk – licence) apstiprināta noliktavas turētāja darbībai (turpmāk – nelicencēts komersants), realizēt akcīzes preces no citai personai piederošas akcīzes preču noliktavas, piemērojot tām atlikto akcīzes nodokļa maksāšanu. Tāpat noteikumi paredz atļaut komersantiem, kuriem ir licence apstiprināta noliktavas turētāja darbībai, realizēt akcīzes preces atliktajā akcīzes nodokļa maksāšanas režīmā no citai personai piederošas akcīzes preču noliktavas, pirms tam nepārvietojot tās uz savu akcīzes preču noliktavu. Noteikumi stāsies spēkā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Finanšu ministrijas (Valsts ieņēmumu dienesta) iniciatīva un Valsts ieņēmumu dienesta akcīzes konsultatīvajā padomē akcīzes nozaru asociāciju pārstāvju izteiktie priekšlikumi komercdarbības ar akcīzes precēm vides uzlabošanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd akcīzes preču realizāciju no akcīzes preču noliktavas ir tiesīgs veikt komersants, kurš ir saņēmis licenci apstiprināta noliktavas turētāja darbībai. Nereti komersanti, it īpaši ārvalstu komersanti, vēlas akcīzes preču noliktavā Latvijā ievest akcīzes preču kravas, konsolidēt tās un realizēt uz citām dalībvalstīm, vai eksportēt, vai pārdot akcīzes preču noliktavai, kurā uzglabā akcīzes preces. Šobrīd šīs darbības veikšanai ir nepieciešama licence apstiprināta noliktavas turētāja darbībai. Citās dalībvalstīs šo darbību veikšanai nav nepieciešams saņemt licenci, tāpēc ārvalstu un Latvijas komersanti izvēlas akcīzes preču kravu konsolidācijai izmantot citu dalībvalstu akcīzes preču noliktavas. Lai turpmāk komersanti akcīzes preču kravu konsolidācijai izmantotu Latvijas akcīzes preču noliktavas, nepieciešams veikt grozījumus Ministru kabineta 2005.gada 30.augusta noteikumos Nr.662 “Akcīzes preču aprites kārtība” (turpmāk – noteikumi) papildinot ar 92.1 punktu, kurš paredz, ka nelicencēts komersants var no citai personai piederošas akcīzes preču noliktavas veikt sev piederošu akcīzes preču realizāciju uz citu Eiropas Savienības dalībvalsti, uz valsti, kas nav Eiropas Savienības dalībvalsts, citam nelicencētam komersantam akcīzes preču noliktavas robežās vai citā akcīzes preču noliktavā, kā arī akcīzes preču noliktavas turētājam, kurā uzglabā akcīzes preces.Tāpat noteikumu projekts paredz atļaut komersantam, kuram ir speciāla atļauja (licence) apstiprināta noliktavas turētāja darbībai, realizēt akcīzes preces nelicencētam komersantam savā vai citā akcīzes preču noliktavā. Minētās darbības notiks atliktajā akcīzes nodokļa maksāšanas režīmā. Visas iepriekš minētās darbības nelicencēts komersants veiks citam komersantam piederošas akcīzes preču noliktavas licences ietvaros, t.i. atbildību par darbībām ar šīm precēm un akcīzes nodokļa samaksu uzņemas tā akcīzes preču noliktava, kurā vai no kuras tiks veikta nelicencēta komersanta akcīzes preču realizācija. To nosaka likuma “Par akcīzes nodokli” 8.panta otrā daļa un 25.pants. Tādējādi akcīzes preču realizācijas darījumi un pārvietojumi būs izsekojami.Šāds regulējums Latvijā reģistrētiem loģistikas uzņēmumiem, kuriem ir licence apstiprināta noliktavas turētāja darbībai, ļaus paaugstināt savu konkurētspēju un veikt kravu konsolidāciju tepat Latvijā, nevis novirzīt tās uz kaimiņvalsti Igauniju vai Lietuvu, jo šajās valstīs minēto ierobežojumu nav.Biedrības “LATVIJAS LOĢISTIKAS ASOCIĀCIJA” ieskatā kravu apjoma pieaugums Latvijā papildus ieguvumu dos arī tādām apkalpojošām nozarēm kā grāmatvedība un juridiskie pakalpojumi.Noteikumu projekts paredz veikt grozījumus noteikumu 12.punktā, paredzot licences nepieciešamības izņēmumu, un noteikumu 92.punktā, svītrojot no tā otro teikumu, tādējādi atceļot aizliegumu apstiprinātam noliktavas turētājam pārvietot kafiju, bezalkoholiskos dzērienus un elektroniskajās cigaretēs izmantojamos šķidrumus, kuri nav apstiprināta noliktavas turētāja īpašumā, piemērojot atlikto akcīzes nodokļa maksāšanu, jo pretējā gadījumā netiks sasniegts 92.1 punkta mērķis.Tāpat, akcīzes preču noliktavu turētājiem preču uzskaitē būs jāreģistrē informācija par akcīzes preču īpašnieku, ja apstiprināts noliktavas turētājs nebūs saņemto akcīzes preču īpašnieks. Patreiz, atbilstoši noteikumu 33. un 88.punktam, akcīzes preču realizāciju ir atļauts veikt tikai no attiecīgā komersanta licencē norādītās vietas. Tādējādi, lai licencēts komersants varētu realizēt saviem klientiem akcīzes preces, tās vispirms ir jāaizved uz licencē norādīto vietu. Šāda kārtība ir noteikta, lai akcīzes preču pārvietojumi būtu izsekojami. Nenoliedzami, šāda kārtība rada komersantiem papildus izmaksas. Lai komersantiem mazinātu administratīvo slogu un vienlaikus nodrošinātu akcīzes preču pārvietojumu izsekojamību, noteikumu projekts paredz izņēmumu no minētās kārtības attiecināt uz komersantiem, kuriem ir licence apstiprināta noliktavas turētāja darbībai, ja tie realizē akcīzes preces arī tādam komersantam, kuram ir licence apstiprināta noliktavas turētāja darbībai. Tas nozīmē, ka komersants, kuram ir licence apstiprināta noliktavas turētāja darbībai, varēs realizēt akcīzes preces citai akcīzes preču noliktavai, izmantojot citu akcīzes preču noliktavu, pirms tam nevedot akcīzes preces uz savu akcīzes preču noliktavu. Šobrīd šāds izņēmums būs attiecināms tikai uz komersantiem, kuriem ir licence apstiprināta noliktavas turētāja darbībai tāpēc, ka akcīzes preču realizācija notiks atliktajā akcīzes nodokļa maksāšanas režīmā, savukārt, piegādes darījumi tiek noformēti, izmantojot elektronisko akcīzes preču pārvietojumu sistēmu, tādējādi nodrošinot šo pārvietojumu izsekojamību. Attiecībā uz citiem licencētiem komersantiem šāda kārtība varētu būt attiecināma ar brīdi, kad tiks ieviesta elektronisko pavaddokumentu sistēma akcīzes preču pārvietojumiem Latvijas teritorijā.Finanšu ministrija ir ņēmusi vērā noteikumu projekta saskaņošanā saņemto Satiksmes ministrijas priekšlikumu - veikt grozījumus noteikumu 100.punktā, nosakot, ka pienākums – divas darbdienas pirms naftas produktu sajaukšanas informēt Valsts ieņēmumu dienestu par darbības uzsākšanas datumu, laiku, vietu un paredzamo apjomu, neattiecas uz naftas produktu sajaukšanu apvienotajā noliktavā. Šāds grozījums nepieciešams, jo dažkārt informāciju par sajaucamo naftas produktu proporcijām tiek saņemta tikai tad, kad kuģis, ar kuru paredzēts tālāk transportēt sajaukto naftas produktu, ir ieradies piestātnē. Attiecīgi nav lietderīgi radīt kuģa dīkstāvi sakarā ar nepieciešamību iepriekš informēt VID par naftas produktu sajaukšanas darbību veikšanu. Šāds regulējums veicinās apvienoto noliktavu veidošanu, kā arī tranzīta biznesa attīstību. Finanšu ministrija sadarbībā ar Valsts ieņēmumu dienestu ir izvērtējusi minēto priekšlikumu un secināja, ka tas ir atbalstāms.  |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Valsts ieņēmumu dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums ietekmē vai varētu ietekmēt komersantus, kuriem ir licence apstiprināta noliktavas turētāja darbībai.Komersanti, kuriem nav licences komercdarbībai ar akcīzes precēm, bet kuri vēlēsies veikt akcīzes preču realizāciju no citai personai piederošas akcīzes preču noliktavas Latvijā.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā paredzēto grozījumu spēkā stāšanās rezultātā administratīvais slogs samazināsies: 1) komersantiem, kuriem nav licence apstiprināta noliktavas turētāja darbībai un kuri vēlēsies veikt akcīzes preču realizāciju no citai personai piederošas akcīzes preču noliktavas Latvijā, jo nebūs jāsaņem licence;2) komersantiem, kuriem ir licence apstiprināta noliktavas turētāja darbībai, jo varēs realizēt akcīzes preces:- citai akcīzes preču noliktavai, pirms tam nepārvietojot tās uz savu akcīzes preču noliktavu;- nelicencētam komersantam savā vai citā akcīzes preču noliktavā;3) komersantiem, kuriem ir piešķirts apvienotās noliktavas statuss, jo divas darbdienas iepriekš nebūs jāinformē VID par naftas produktu sajaukšanas darbību veikšanu.  |
| 3. | Administratīvo izmaksu monetārs novērtējums | Projekts neradīs administratīvās izmaksas.  |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2019.gada 14.augustā tika nosūtīts akcīzes nozares asociācijām. 2019.gada 5.septembrī notika tikšanās ar biedrības “Latvijas Loģistikas asociācija” un Latvijas Alkohola nozares asociācijas pārstāvjiem, kuras laikā tika pārrunāti priekšlikumi noteikumu projekta pilnveidošanai. Papildu informācija par Ministru kabineta noteikumu projekta izstrādi tika publicēta Finanšu ministrijas tīmekļa vietnes mājas lapas sadaļā “Sabiedrības līdzdalība”. Sabiedrība varēja izteikt viedokli par Finanšu ministrijas tīmekļa vietnē ievietoto projektu līdz 14.10.2019. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties noteikumu projekta izstrādē, rakstveidā sniedzot viedokļus par noteikumu projektu, informācija par kuru 30.09.2019. tika publicēta Finanšu ministrijas tīmekļa vietnes sadaļā “Sabiedrības līdzdalība” – “Tiesību aktu projekti” – “Nodokļu politika”, saite: [https://www.fm.gov.lv/lv/sabiedribas\_lidzdaliba/tiesibu\_aktu](https://www.fm.gov.lv/lv/sabiedribas_lidzdaliba/tiesibu_aktu_)projekti/nodoklu\_politika#project604 |
| 3. | Sabiedrības līdzdalības rezultāti | Iebildumi par noteikumu projektu nav saņemti |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta esošo institūciju līdzšinējo funkciju un cilvēkresursu ietvaros. Jaunu valsts institūciju izveidošana, esošu institūciju likvidācija vai reorganizācija nav nepieciešama un papildu finansējums nav nepieciešams. |
| 3. | Cita informācija | Nav. |

Finanšu ministrs J.Reirs

Kalniņa 67120146

jana.kalnina@vid.gov.lv